एसोचैम के रिपोर्ट के मुताबिक दिल्‍ली-एनसीआर देश में सबसे ज्‍यादा रोजगार देने वाले शहर के रूप में उभरा है और पहले नंबर पर है। पिछले फाइनेंशियल ईयर के चौथी तिमाही (जनवरी से मार्च) के बीच में दिल्‍ली एनसीआर में जहां 2.6 लाख लोगों को रोजगार के अवसर मिले हैं। वहीं इसी अवधि में देश के अन्‍य शहरों बेंगलुरू में 1.9 लाख, मुंबई में 1.5 लाख, चेन्‍नई में 82,200 और हैदराबाद में 60,000 लोगों को रोजगार के अवसर उपलब्‍ध हुए हैं। रिपोर्ट के मुताबिक देश के इन 5 बड़े शहरों में कुल 88.9 फीसदी लोगों को रोजगार के अवसर उपलब्‍ध हुए हैं।